‎ความนึกคิดของมนุษย์
‎คือเครื่องจักรกลอันชาญฉลาด
‎ในแง่ดี
‎มันคือสิ่งที่พาคุณเดินตามรอยคัมภีร์เล่มนี้
‎ไปสู่การเป็นเจ้าลัทธิผู้รุ่งโรจน์ ‎ตามหนทางของตนเอง
‎แต่ก็ยังมีความคิดแตกแถว
‎ที่หากคุณละเลยมันในหมู่สาวก
‎ก็สามารถทำลายทุกสิ่งที่คุณสร้างมาได้เลย
‎ถ้าเป้าหมายของคุณคือการครอบงำสาวก
‎คุณต้องทำให้เขาคิดเองไม่เป็น
‎เพราะไม่งั้นเขาอาจสงสัยว่า ‎ทำไมคุณถึงขังผู้หญิงคนนั้นไว้ในห้อง
‎ทำไมุถึงให้คนอื่นมาตอบสนอง ‎ความต้องการทางเพศของคุณ
‎คนที่ไม่เชื่อใจใครง่ายๆ อาจมองว่าล้างสมอง
‎แต่เจ้าลัทธิเก่งๆ ย่อมรู้จักคุณค่า ‎ของการปลูกฝังข้อมูลอย่างหนักแน่นนี้
‎มันคือกระบวนการฝังหัว
‎ที่หล่อหลอมให้คุณเป็นคนในแบบที่ลัทธิต้องการ
‎มาเรียนรู้จากพ่อล่ำบึ้กคนนี้กัน
‎ไฮมี โกเมซ ‎เจ้าแห่งลัทธิที่สยิวที่สุดในยุค 1980
‎บุดดาฟิลด์
‎บุดดาฟิลด์จัดอยู่ในกลุ่มนิวเอจ
‎ที่เต็มไปด้วยนักแสดง นักเต้น นายแบบ
‎บรรดาคนติสท์ๆ หน้าตาดีๆ
‎เป็นเวลากว่าสองทศวรรษ
‎ที่ไฮมีครอบงำหัวคิด จิตใจ ‎และร่างกายของสาวก
‎หล่อหลอมให้ทำตามทุกความต้องการของเขา
‎ถ้าคุณยืนเปลือยกายต่อหน้าผู้นำของคุณได้
‎คุณก็ยืนเปลือยกายต่อหน้าพระเจ้าของคุณได้
‎มาเดินตามรอยไฮมี
‎และคุณเองก็สามารถพาพิชานของสาวก
‎ไปสู่การเปิดรับตัวตนเทียมพระเจ้าของคุณ
‎และตัดขาดพวกเขาจากทุกสิ่ง
‎(เส้นทางสู่เจ้าลัทธิ)
‎(บทที่สาม เปลี่ยนแปลงความคิดจิตใจ ‎ไฮมี โกเมซ)
‎สำหรับสาวกกว่าร้อยคนในลัทธิบุดดาฟิลด์
‎ไฮมี โกเมซ ‎หรือในอีกชื่อคืออันเดรอัส
‎คือความจริงอันสูงสุด
‎พูดตอนนี้แล้วขยะแขยง ‎แต่ฉันเคยถวายหัวให้เขา
‎เขาเป่าหูเราทุกคนว่า ‎นี่คือสิ่งมีค่าสูงสุดเพียงหนึ่งเดียว
‎ฉันเคยรักเขา
‎จริงๆ นะ เคยรักจวบจนวันสุดท้าย
‎แต่ก่อนไปรู้จักกับสุดยอดความสามารถ ‎ของไฮมีในการชักจูงทางจิตวิทยา
‎มาทำความรู้จัก
‎กับก้าวแรกของเขาบนเส้นทางกูรูกันก่อน
‎(ข้อเท็จจริงที่หนึ่ง ‎ไฮมีอยากเป็นดาวดังมาตลอด)
‎เขาเกิดที่เวเนซุเอลา
‎ย้ายมาฮอลลีวูด ‎เพื่อมาเป็นนักแสดง นักเต้น เทือกๆ นั้น
‎เขาออกจะหลงตัวเอง
‎แต่ฮอลลีวูดกลับไม่ได้หลงเขา
‎เป็นนักเต้นก็คว้าน้ำเหลว
‎เป็นนักแสดงก็คว้าน้ำเหลว
‎ไปเล่นหนังโป๊อยู่พักนึง แต่ก็พัง
‎ว่าแต่ต้องห่วยแค่ไหนถึงเล่นหนังโป๊แล้วไม่รุ่ง
‎อย่างที่เขาว่า "ถ้าทำเองไม่ได้ ก็สอน"
‎สุดท้ายเขาก็ไปสอนการแสดง
‎ที่ฟลอริดา
‎เขาเริ่มรวบรวมกลุ่มคนได้จากจุดนั้น
‎ชั้นเรียนการแสดงของเขา ‎ลงเอยด้วยการเป็นอะไรที่ออกแนวจิตวิญญาณ
‎(ข้อเท็จจริงที่สอง - บุดดาฟิลด์คือพื้นที่ ‎แห่งการหลีกหนีจากกระแส "ตัวตนนิยม")
‎เราอยู่ใจกลางเวตส์ฮอลลีวูด
‎ผู้คนใช้ชีวิตกันแบบตื้นเขิน
‎ไม่ได้สนใจอะไรไปมากกว่า ‎ใครจะเข้ามาจีบ
‎หรืองานอะไรจะเข้ามาจ้าง
‎เขาหากินกับความตื้นเขินในชีวิตคนอเมริกัน
‎เขาพูดสิ่งที่สะกดใจผมมาก
‎ถ้าเธอคิดถึงอดีต เธอจะเป็นทุกข์
‎มันรู้สึกเหมือนได้เป็นส่วนหนึ่ง ‎ของสิ่งที่ยิ่งใหญ่กว่าตัวเอง
‎"เราทำความดี
‎เราอยู่ในนี้เพื่อช่วย ‎ยกระดับพิชานของโลกใบนี้"
‎(ข้อเท็จจริงที่สาม ‎ไฮมีอุปโลกน์ "ประวัติ" สุดซึ้ง)
‎ไฮมีบอกว่าเขาบังเอิญพบกูรูคนนี้
‎และเขาก็รู้แจ้งได้ในทันที…
‎และตระหนักว่าเขาต้องก้าวขึ้นมาเป็นผู้นำ
‎ของผู้อื่นเพื่อยกระดับพิชาน
‎และพาคนเหล่านั้นไปสู่การรู้แจ้ง
‎แต่ไฮมีอาจจะเคยอ่านคัมภีร์เล่มนี้ ‎มาตั้งแต่เนิ่นๆ แล้วก็ได้
‎เขาไม่เคยมีกูรูหรอก
‎เขาวางกระเป๋าไว้บนเก้าอี้ ‎ในนั้นมีหนังสือเต็มไปหมด
‎เขาจะหยิบมาอ่านและลองทำตาม
‎เขาส่องวิธีการเป็นเจ้าลัทธิจากคนอื่นแน่ๆ
‎เพื่อหาคำตอบว่าตัวเองจะทำได้ยังไง
‎ถึงอย่างนั้น พอช่วงกลางยุค 90
‎ไฮมีก็มีอำนาจเบ็ดเสร็จควบคุม ‎กองทัพสาวกที่ใหญ่ขึ้นเรื่อยๆ
‎สาวกผู้ขอเพียงให้ได้รับใช้ ‎ความปรารถนาที่นับวันจะยิ่งหลุดโลกของเขา
‎คุณจะตามรอยเจ้าลัทธิโอละพ่อคนนี้
‎และฝึกบทเรียนสำคัญของคัมภีร์นี้ให้เป๊ะได้ยังไง
‎มาดูขั้นแรกกันเลย
‎(กลยุทธ์ ‎ยื่นข้อเสนอสุดพิเศษ)
‎เส้นทางสู่อำนาจเบ็ดเสร็จ
‎เริ่มจากการทำความเข้าใจ ‎ความต้องการของเป้าหมาย
‎เราอยากรู้ว่าความจริงในโลกคืออะไร
‎คุณไม่ได้เข้าร่วมลัทธินะ
‎แต่คุณกำลังเปลี่ยนตัวเองให้มีความสุขมากขึ้น
‎ในแบบที่คุณจินตนาการว่าจะสุขได้ต่างหาก
‎แต่การจะกอบโกยประโยชน์จากความคาดหวังนี้
‎คุณต้องมุ่งมั่นบนเส้นทางของคุณอย่างสุดตัว
‎เจ้าลัทธิส่วนใหญ่มีคุณสมบัติบางอย่างที่ดูจะพิเศษ
‎และคุณคือผู้ได้รับสิทธิ์ให้สัมผัสความพิเศษนั้น
‎ถ้ามันหาได้จากที่อื่นละก็ ‎คุณจะเข้าลัทธิทำไมล่ะ
‎สำหรับสาวกบุดดาฟิลด์แล้ว
‎ไฮมีมอบหนทางตรงไปสู่พระผู้เป็นเจ้า ‎ผ่านการทำสมาธิ
‎เขาเป็นทิพย์
‎เขาเหมือนว่าจะรู้ทุกอย่าง
‎เขาพูดเหมือนตัวเองรู้ทุกอย่าง ‎และผมก็เป็นเพียงฟองน้ำ
‎เขาเคยบอกว่าเขา ‎"ถูกพันห่ออยู่ในพิชานของพระเจ้า"
‎และเขาสามารถเป็นอย่างพระเจ้าได้ ‎ด้วยการทำสมาธิ
‎แต่บางคนก็ไม่เชื่อข้อเสนอสุดพิเศษของคุณ
‎จนกว่าจะได้เห็นเองกับตา
‎คริส จอห์นตัน เข้าร่วมบุดดาฟิลด์เมื่ออายุ 19
‎ตอนนั้นเขารู้สึกไม่เข้าพวก
‎ทุกคนบอกว่า ‎"ฉันเห็นแสงสว่าง และตกอยู่ในภวังค์ของมัน"
‎ผมก็แบบ "ผมผิดปกติแน่ ไม่เห็นจะเห็นเลย"
‎ไฮมีรู้วิธีแก้
‎เขาเชิญสาวกหนุ่มผู้นี้ ‎มารับการถ่ายโอนพลังงานโดยตรง
‎จากตัวเขาเอง
‎เขาเรียกกระบวนการนี้ว่า "ศักติ"
‎เขานั่งอยู่บนบัลลังก์แล้วเอ่ยว่า ‎"จงหลับตา"
‎แล้วเขาก็เอานิ้วโป้งมาจิ้มหน้าผากผมสุดแรงเกิด
‎เขาสัมผัสหน้าผากผม ‎แล้วผมก็มองเห็นแสงสว่าง
‎ผมเห็นแสงสว่าง
‎ผมเห็นแสงสว่างแล้ว
‎ผมแบบ "โอ้โฮ"
‎"แม่เจ้าโว้ย ของจริงว่ะ"
‎แล้วผมก็เชื่อสุดใจเลย
‎ในภายหลัง
‎คริสถึงได้รู้ว่าพลังศักดิ์สิทธิ์
‎ที่ไฮมีใช้ร่ายแสงแห่งปาฏิหาริย์คืออะไร
‎เขาถือไฟฉายจิ๋วแล้วเปิดๆ ปิดๆ
‎จ่อตาผมไว้อย่างนี้
‎การถูกกรอกหูเป็นเดือนๆ ‎เรื่องแสงและการรู้แจ้งของไฮมี
‎คุณก็พร้อมจะเชื่อเพราะใครๆ ก็พูดถึง
‎ศักติเป็นเพียงออร์เดิร์ฟนะครับ
‎จานหลักคือ "การประจักษ์"
‎วันนี้ใครอยากเข้ารับการประจักษ์บ้าง
‎การประจักษ์
‎การประจักษ์คือการประสบกับพระเจ้าโดยตรง
‎พระเจ้าองค์นั้นแหละ ‎ให้ตาย ใครจะไม่สนละครับ
‎การประจักษ์ประกอบด้วย ‎เทคนิคการทำสมาธิสี่แบบ
‎มีแสงและเสียง
‎เสียงจากภายใน คำสวด
‎และการถ่ายโอนพลังงาน
‎ฉันเคยสัมผัสมันจริงๆ
‎พลังของมันท่วมท้นมาก
‎จนฉันทึ่งไปเลย
‎แต่พลังที่แท้จริงของการประจักษ์ ‎คือความพิเศษของมันต่างหาก
‎หลายคนถึงจะอยู่ในลัทธิมานาน ‎แต่ก็ไม่เคยได้สัมผัส
‎ถ้าคุณไม่ได้การประจักษ์รอบนี้ ‎มันก็แบบ "ไม่เป็นไร ฉันยังไม่พร้อม"
‎เหมือนแข่งไตรกีฬา ‎"ฉันยังไม่พร้อม ยังแข่งไม่ได้"
‎"ต้องเตรียมให้ดีกว่านี้"
‎เราเลยเตรียมตัวไม่หยุดหย่อน ‎เพื่อให้ได้สัมผัสประสบการณ์นี้
‎พวกเธอได้แต่ทำความเข้าใจ
‎ว่าการได้ประจักษ์ถึงพระเจ้า ‎ในรูปแบบที่ผุดผ่องที่สุดเป็นอย่างไร
‎ในที่สุด
‎พอคุณคิดว่าตัวเองได้ชิมลางบ้างแล้ว
‎คุณก็จะโหยหาสิ่งนั้นมากขึ้น
‎แล้วก็จะทุ่มเทต่อ
‎เหมือนเป็นส่วนหนึ่งในเกมของเจ้าลัทธิ
‎การให้คำสัญญาในสิ่งเลิศล้ำและยากจะอธิบาย
‎คือวิธีการจับคนให้อยู่หมัด
‎พร้อมจะครอบงำสาวกให้มากขึ้นอีกหรือยัง
‎ขั้นตอนต่อไปในคัมภีร์มาพร้อมอภิสิทธิ์เด็ดๆ
‎(กลยุทธ์ ‎หาผู้รับใช้)
‎ในการทำให้สาวกไม่แตกแถว ‎คุณสามารถมอบเวลาแห่งความสุข
‎เวลาแสนพิเศษ
‎แต่อย่าให้มีเวลาว่างมากเกินไป
‎ถ้าอยากจ้างคนทำงานเก่งๆ ‎ให้จ้างอดีตสาวกลัทธิ
‎เพราะพวกเขาชินกับการ ‎ทำงานหลายชั่วโมงแบบถวายหัว
‎เหตุผลก็คือในการที่จะ ‎ควบคุมจิตใจสาวกของคุณให้ได้
‎คุณต้องควบคุมพฤติกรรมพวกเขาด้วย
‎ก็เป็นเรื่องทางจิตวิทยามนุษย์นะคะ
‎ที่ยิ่งเราทุ่มเวลาและแรงลงไปมากเท่าไหร่
‎เราก็จะยิ่งอินกับมันมากขึ้นเท่านั้น
‎การเอาตัวเองออกมาเลยยิ่งยาก
‎และพอคุณสามารถทำให้
‎การรับใช้คุณเป็นกุญแจพาสาวก ‎ไปสู่การเติบโตทางจิตวิญญาณได้แล้ว
‎ชีวิตก็แสนสบายเลยทีนี้
‎ในลัทธิบุดดาฟิลด์ ‎สิ่งนี้เรียกว่า "การรับใช้"
‎การรับใช้เป็นได้หลายอย่าง
‎มีทั้งการรับใช้ในแบบทั่วๆ ไป ‎และการรับใช้เจ้าลัทธิ
‎ซึ่งเป็นการรับใช้ขั้นสูงสุด
‎การได้รับใช้เขาก็เหมือนเป็นของขวัญ
‎อารมณ์แบบ ‎"ฉันกำลังทำสิ่งแสนวิเศษเพื่อพระเจ้า"
‎ส่วนหนึ่งก็คล้ายๆ การวิ่งเต้นหาตำแหน่ง
‎ยิ่งคุณใกล้ชิดเจ้าลัทธิมากเท่าไหร่
‎คุณก็จะได้รับความยำเกรงมากเท่านั้น ‎เพราะคุณอยู่กับเจ้าลัทธิ
‎เริ่มจากการถอดรองเท้าให้เขา ‎ถือหนังสือให้
‎และพอรู้ตัวอีกที
‎เราก็แบกเก้าอี้ ต่อเก้าอี้ตัวใหม่ให้เขา
‎เขาไม่ต้องกระติกแม้แต่ปลายก้อย
‎เพราะความมุมานะ ‎อันไม่รู้จักเหน็ดเหนื่อยของเหล่าสาวก
‎ชีวิตของไฮมีจึงมีแต่ความสุขสม
‎เริ่มด้วยกิจวัตรยามเช้าตรู่
‎เช่น การทำสมาธิแบบส่วนตัว ‎หรือทำอะไรก็ได้ตามใจเขา
‎ตามมาด้วยการนวดรอบแรกของวัน
‎ผมไปเรียนนวดเพื่อที่จะมานวดให้เขาได้
‎คนอื่นๆ ก็ทำเหมือนกัน
‎พอสายๆ เขาก็จะไปเดินเล่นในสวน
‎ที่สาวกดูแลให้อย่างสวยงาม
‎แถมยังทำข้าวกลางวันออแกนิกให้ด้วย
‎หลังจัดการบำบัดแบบส่วนตัวอยู่หลายชั่วโมง
‎เขาก็ไปออกกำลังกาย
‎นวดอีกรอบ
‎และมื้อเย็นออแกนิกส่งตรงจากสวน
‎พอถึงเวลาเข้านอน
‎สาวกของไฮมีก็จะจัดแจงให้เช่นกัน
‎คืออ่านนิทานก่อนนอนให้ฟัง ‎สามชั่วโมงรวด
‎เขาเหมือนเป็นจักรพรรดิ์
‎เราหัวหมุนอยู่กับงานการต่างๆ ‎ซึ่งเป็นส่วนหนึ่งในการครอบงำของเขา
‎แล้วก็มีเรื่องเงิน
‎ถ้าเขาอยากได้รถใหม่
‎เราจะหาคนที่ยินดีบริจาคให้
‎ถ้าเขาอยากตกแต่งภูมิทัศน์ใหม่ให้สวน
‎เราก็จะมีการเรี่ยไรเงินพิเศษ
‎ซึ่งเรียกว่า "เงินรับใช้" ‎คุณกำลังรับใช้ท่านกูรู
‎และการรับใช้บางทีก็มีหน้าตาประหลาดๆ
‎(ฮอลลีวูด)
‎ไฮมีย้ายสำนักจากฮอลลีวูด ‎มายังออสติน เท็กซัส
‎และที่นั่น
‎กูรูผู้นี้ก็มีปณิธานใหม่
‎นั่นก็คือการสร้างพื้นที่ศักดิ์สิทธิ์
‎สำหรับกิจกรรมโปรดในการฝึกจิตของเขา
‎แน่ล่ะ เขาเคยเป็นนักเต้น ‎ในคณะบัลเลต์โอ๊กแลนด์ซิตี้
‎นั่นคือศิลปะที่เขาถนัด
‎เขาอยากมีโรงบัลเลต์เล็กๆ ของตัวเอง
‎สาวกเขาจึงเริ่มวางแผนก่อสร้าง
‎และจ่ายหนี้
‎พวกเขาขุดที่ในเวสต์ออสตินสร้างโรงบัลเลต์
‎ไฮมีด้านพอที่จะออกความเห็น ‎หรือไม่ก็สั่งล้มสิ่งต่างๆ ใหม่หมด
‎เพราะในเมื่อต้องสนองต่อปณิธานของเจ้าลัทธิ
‎สาวกก็ปฏิเสธเรื่องเงินไม่ได้
‎และไม่มีการรับใช้เรื่องใดที่ใหญ่เกินไป
‎เมื่อโรงบัลเลต์ของเขาแล้วเสร็จ
‎ไฮมีต้องการนาฏกรรมอุทิศ ‎แบบถวายหัวยิ่งกว่าเดิม
‎เต้นใหม่และเต้นให้ถูกด้วย
‎ผมไม่ชอบบัลเลต์เท่าไหร่นะ
‎แต่เขาชอบ
‎เราทุกคนเลยต้องเรียนบัลเลต์
‎เป็นโปรดักชั่นแบบจัดเต็ม
‎คนที่เต้นผิดได้คือฉันคนเดียว
‎เราใช้เวลาหลายปี ย้ำว่าหลายปี
‎คุณภาพชั้นเลิศ ทั้งการจัดแสง
‎ดนตรี เสื้อผ้า ฉาก
‎ในที่สุดก็ได้เปิดแสดง
‎แต่จำกัดคนดู
‎เราแสดงแค่รอบเดียว
‎และแสดงแค่ต่อหน้า
‎ผู้ชมที่เป็นคนของลัทธิหรือเกี่ยวข้องกับลัทธิ
‎น่าเสียดาย
‎ทีนี้คุณก็ควบคุมเวลาของสาวกได้แล้ว
‎แถมยังใช้เงินในบัญชีพวกเขาได้อีก ‎คุณน่าจะรู้สึกดีเลยทีเดียว
‎แต่ปฏิบัติการครอบงำความคิดของคุณ ‎ยังมีจุดอ่อนอยู่
‎คุณจะรู้ได้ไงว่าจะไม่มี ‎ความคิดนอกลู่นอกทางแทรกซึมเข้ามา
‎(กลยุทธ์ ‎บังคับให้ทำอะไรเหมือนๆ กัน)
‎ในฐานะเจ้าลัทธิ
‎บางครั้ง การบังคับ ‎ให้คนคิดอะไรเหมือนๆ กันมันยังไม่พอ
‎คุณต้องไปให้สุดกว่านี้
‎ลัทธิทำลายตัวตนของแต่ละคน ‎โดยการปรับภาพลักษณ์ให้เหมือนกัน
‎ถ้าทุกคนต้องแต่งตัวเหมือนกัน
‎โกนหัวเหมือนกันหรือไว้ผมทรงเดียว
‎นี่แหละคือวิธีปิดสวิตช์การคิดวิเคราะห์
‎และทำให้เราไม่ตั้งคำถามกับอะไรเลย
‎และถ้ามีสาวกคนไหนเกิดแหลมขึ้นมา
‎ก็ทุบกลับเข้าไปซะ ‎เหมือนสุดยอดจอมบงการเหล่านี้
‎สาวกลัทธิครอบครัวแมนสัน
‎ถูกฝังหัวให้ทำตามคำสั่ง ‎และทุกอย่างที่ชาร์ลีทำ
‎ถึงขนาดบากหน้าผากเป็นรูปตัวเอ็กซ์ ‎ตามที่ชาร์ลีทำขณะถูกจำคุก
‎(สาวกซินนานอน โครงการเลิกยา ‎ที่กลายเป็นลัทธิของชาร์ลส์ ดีเดริช)
‎มีลุคที่เหมือนกันสุดๆ
‎ชนิดที่จอร์จ ลูคัสยังมาแคสต์สาวกลัทธินี้ ‎ไปเป็นตัวประกอบในหนังเรื่องแรก
‎"โลกมหาภัย 1138"
‎ส่วนมาร์แชล แอปเปิลไวท์ ‎เจ้าลัทธิเฮเว่นส์เกต และสาวก
‎ก็สวมเสื้อคลุมคล้ายจีวร ‎ก่อนเอาไปแลกเป็นจัมป์สูทที่เหมือนกัน
‎และรองเท้าผ้าใบ ‎เมื่อทำอัตวินิบาตกรมหมู่
‎เมื่อต้องปรับความเข้าใจของสาวกให้ตรงกัน
‎ไฮมีจึงเริ่มต้นจากในครัว
‎สิ่งที่เราต้องทำเหมือนๆ กัน ‎ที่ชัดที่สุดคืออาหารการกิน
‎เราห้ามกินผลิตภัณฑ์จากนม ‎แป้งสาลี เนื้อหมู เนื้อวัว
‎ห้ามกินคาเฟอีน แอลกอฮอล์ หรือแม้แต่แป้ง
‎งดน้ำตาลและน้ำผึ้งด้วย
‎คุณจะถูกเนรเทศ
‎ถ้าโดนจับได้ว่ากินช็อกโกแลต ‎ห้ามกินเด็ดขาด
‎และฉันจะสยองมากถ้ามีใครโรยชีสลงบนสลัด
‎ยิ่งเป็นเรื่องเสื้อผ้าหน้าผมของลัทธิ ‎ไฮมียิ่งเข้มงวด
‎มีมาตรฐานความงามเพียงแบบเดียวก็พอ
‎เขาพยายามทำให้คนอื่น ‎มีรูปลักษณ์แบบที่เขาต้องการ
‎หนุ่มๆ ต้องโกนขนหน้าอก
‎เขาไม่ชอบให้หนุ่มๆ มีขนหน้าอก
‎ถ้าเขาไม่ชอบเสื้อผ้าคุณ
‎คุณต้องเปลี่ยนหรือไม่ก็ ‎โดนหัวเราะเยาะต่อหน้าประชาชี
‎ถ้าเขาไม่ชอบทรงผมคุณ
‎"ทรงผมอุบาทว์มาก ไว้ยาวกว่านี้นะ"
‎ผิดตรงไหนถ้าอยากได้ความสมบูรณ์แบบ
‎ไฮมีปฏิบัติตัวเป็นต้นแบบได้อย่างโดดเด่น
‎นั่นเป็นส่วนหนึ่งในคำสอนของเขา ‎"คิดอย่างฉัน เป็นอย่างฉัน"
‎เขาหลงตัวเองขั้นสุดยอด
‎รูปร่าง สุขภาพ อาหารการกิน
‎เขาทำทุกอย่างเหมือนหุ่นยนต์
‎เขายึดมั่นในกิจวัตรของตัวเองมาก
‎แต่ถ้าลงแรงไปแล้วยังไม่เวิร์ก ‎ก็มีแผนสำรองให้ใช้เสมอ
‎เขาคลั่งศัลยกรรม
‎เริ่มฉีดโบท็อกซ์มหาศาล
‎เสริมซิลิโคนเยอะมาก และอะไรต่อมิอะไร
‎และแน่นอนว่าเขาย่อมอยากให้สาวกทำตามด้วย
‎โดยกระตุ้นให้ไปกำจัดจุดบกพร่องต่างๆ ‎ไม่ว่าจะเล็กน้อยแค่ไหน
‎มีคนไปเสริมคาง
‎เสริมโหนกแก้ม
‎เสริมปาก
‎แต่พอเป็นการศัลยกรรมของเจ้าลัทธิ
‎เขาไม่ยอมให้ตัวเองต้องเสี่ยงเสียโฉม
‎เลยไปขอให้สาวกบางคนช่วย ‎ไปศัลยกรรมให้ได้ลุคในฝันของเขา
‎เขาจะให้สาวกไปลองศัลยกรรมบางชนิด
‎เพื่อดูว่ากระบวนการเป็นไง ‎ทำแล้วจะออกมาเป็นไง
‎ซึ่งฉันก็เห็นเลยว่า
‎คนหน้าตาดีๆ หลายคนต้องไปศัลยกรรม
‎จะมีอะไรที่สื่อความจงรักภักดี
‎ไปได้มากกว่าการที่คนเรายอม ‎เอาตัวเข้าแลกเพื่อช่วยให้คุณดูดีที่สุด
‎แน่นอนว่าการทำอะไรเหมือนๆ กัน ‎ไม่ได้มีประโยชน์แค่เรื่องผิวๆ
‎การทำอะไรเหมือนๆ กันและพฤติกรรมกลุ่ม ‎เป็นสิ่งที่ทรงพลัง
‎เมื่อทั้งกลุ่มทำเหมือนกันหมด
‎ก็ยากที่จะมีใครกล้าออกมาตั้งคำถาม
‎คุณสูญเสียความเป็นตัวเอง
‎สูญเสียความรักและความมั่นใจในตัวเอง
‎และรับเอาตัวตนใหม่นี้เข้ามา
‎ซึ่งก็คือลัทธิและเจ้าลัทธิ
‎เมื่อเปลี่ยนภาพลักษณ์สาวกให้เป็นเหมือนคุณ
‎คุณก็ได้สร้างความคืบหน้าครั้งใหญ่ ‎ในการพลิกตัวตนของสาวกคุณ
‎แต่ก็ยังมีอีกปัจจัยที่ทำลายอิทธิพลของคุณได้เลย
‎คุณจะกันมันออกไปยังไงดีล่ะ
‎(กลยุทธ์ ‎ตัดขาดสัมพันธ์เก่า)
‎มีดาวจรัสแสงได้เพียงดวงเดียว ‎ในกาแล็กซีสาวกของคุณ
‎ถ้าคุณอยากเป็นผู้ชนะในเกมนี้
‎ดาวดวงนั้นต้องเป็นคุณ
‎สิ่งสำคัญในลัทธิหนึ่งๆ คือ ‎มันต้องทำลายตัวตน
‎ของคนคนหนึ่งอย่างสิ้นเชิง ‎แล้วก่อร่างขึ้นมาใหม่ทั้งหมด
‎และนั่นหมายความว่าต้องทำลาย ‎ความสัมพันธ์ที่พวกเขาเคยมี
‎กับใครก็ตามที่อยู่นอกลัทธิ
‎สุดยอดเจ้าลัทธิเขารู้กันว่า
‎ถ้าคุณต้องการทำลายความสัมพันธ์แบบไม่เผาผี
‎ก็ต้องจับมาขังเดี่ยวสักหน่อย
‎เมื่อสาวกโบสถ์มวลชนมาถึงกายอานา
‎จิม โจนส์ตัดขาดพวกเขาจากโลกภายนอก
‎โดยยึดพาสปอร์ต
‎และจำกัดการติดต่อกับเพื่อนๆ และคนที่บ้าน
‎มูนซอนมยอง ผู้นำโบสถ์แห่งความสามัคคี ‎ถูกกล่าวหาว่าเกลี้ยกล่อมสาวกใหม่
‎ให้ไปเข้าค่ายปลูกฝังความเชื่อในที่ห่างไกล
‎หลายคนอ้างว่าตนถูกบังคับให้โทรหา
‎คนในครอบครัว ‎และสละชีวิตเก่าทิ้งไป
‎ส่วนสาวกศาสนจักรมูลฐานนิยมมอร์มอน ‎ของวอร์เรน เจฟ
‎ต้องตัดญาติกับคนที่ออกจากลัทธิ
‎และสาบานว่าจะไม่คุยกับคนเหล่านั้นอีก
‎ไฮมีมีวิธีทำให้สาวก
‎มีเหตุผลที่ดีพอที่จะปลีกตัวเอง ‎ออกจากโลกภายนอก
‎ซึ่งรวมถึงคนที่พวกเขารักด้วย
‎พวกเราเรียกตัวเองว่า "หมู่มิตรอันศักดิ์สิทธิ์"
‎ไม่รู้จะเรียกว่าหมู่มิตรอันศักดิ์สิทธิ์ ‎หรือโลกซอมบี้ เลือกเอา
‎เขาไม่ใช่แค่ดันหลังให้เราแยกจากครอบครัว
‎แต่ยังช่วยเราแยกอย่างกระตือรือร้นด้วย
‎พวกเราส่วนใหญ่ถูกห้ามไม่ให้ ‎เล่าอะไรให้พ่อแม่หรือเพื่อนๆ ฟัง
‎เพราะเขาบอกว่าคนเหล่านั้นไม่เข้าใจหรอก
‎แต่ถ้าสิ่งเหล่านั้นยังไม่พอ ‎จะทำให้คนเรายอมตัดสัมพันธ์
‎ก็ยังมีเทคนิคนี้อยู่นะ…
‎เขาชอบเสียบประจานคน
‎"เธอคงไม่ได้จริงจังกับการรู้แจ้ง"
‎"เธอคงไม่ได้จริงจังกับการเป็นผู้ศรัทธา"
‎ถ้าจะใช้กลยุทธ์นี้ให้ได้ผล
‎คุณต้องไร้ความปรานี
‎ซึ่งหมายความว่าห้ามมีข้อแม้ใดๆ
‎เขาไม่ให้ฉันไปดูใจพ่อ
‎เขาบอกว่า ‎ฉันจะทำกรรมชั่วถ้าฉันไปเจอพ่อ
‎เพราะฉันติดพ่อมาก
‎ญาติฉันโทรมาบอกว่า "แล้วเธอจะเสียใจ"
‎ฉันตอบว่า "ไม่หรอก ฉันรู้ว่าตัวเองทำอะไรอยู่"
‎ฉันมั่นใจขนาดนั้นเลย
‎ไฮมีไม่ได้กังวลแค่เรื่อง ‎ครอบครัวที่แต่ละคนมีอยู่แล้ว
‎พวกเราที่อยู่ในลัทธิมาสักพัก ‎ไม่มีใครมีลูกเลย
‎เขาบอกว่า "พวกเธอไม่ได้มาที่นี่เพื่อทำสิ่งนั้น"
‎"พวกเธอมาที่นี่เพื่อตามหาตัวตน ‎นั่นคือเหตุผลที่พวกเธอมา"
‎เขาไม่ยอมให้มีเด็กอยู่ที่นั่น ‎เพราะเด็กจะแย่งความสนใจไปจากเขา
‎ทุกสิ่งคือมารผจญที่ขวางทางไปสู่การรู้แจ้ง
‎เขาอ้างว่างอย่างนั้น
‎หลังจากตัดขาดสาวกจาก ‎สายสัมพันธ์อันมีค่าแล้ว
‎อุปสรรคสู่อำนาจเบ็ดเสร็จของคุณ ‎ก็จะค่อยๆ พังครืนลงมา
‎แต่ระวังให้ดี
‎ปัญหาระลอกใหม่อาจกำลัง ‎ก่อตัวขึ้นใกล้ๆ โดยคุณไม่รู้ตัว
‎จนคุณต้องงัดหนึ่งในไม้ตายเด็ดของคัมภีร์มาใช้
‎(กลยุทธ์ ‎แบ่งแยกแล้วปกครอง)
‎บางทีสาวกก็เป็นสิ่งมีชีวิตที่ชอบเรียกร้องความรัก
‎เมื่อถูกตัดขาดจากโลกภายนอก
‎พวกเขาก็อาจหาที่พักใจจากกันและกัน
‎และนั่นแหละข่าวร้าย
‎ถึงลัทธิจะอยู่รวมกันเป็นชุมชน
‎แต่ในชุมชนนั้น
‎ก็ยังต้องแยกสาวกออกจากกัน
‎ความจงรักภักดีต้องเป็นของเจ้าลัทธิเท่านั้น
‎ไม่ใช่ของสาวกคนอื่นหรือกลุ่มย่อยใดๆ ในลัทธิ
‎ไฮมีมีวิธีเฉพาะตัวในการทำให้สาวกเสียศูนย์
‎แถมยังฝึกมาหลายปีจนชำนาญ
‎ตอนอยู่ที่ฟลอริดา เขาหากินกับการสะกดจิต
‎ตอนนั้นเขาใช้ชื่อว่ามิเชล โรสแตนด์
‎หนึ่งในนามแฝงชุดแรกๆ ของเขา
‎ไฮมีเล่นบทนักบำบัดให้ทุกคน
‎เขาเริ่มเรียกผมเข้าไปรับการบำบัดแบบส่วนตัว
‎ที่เรียกว่า "การชำระ" ‎ย่อมาจาก "การชำระกรรม"
‎การชำระเป็นการพันธะแบบตัวต่อตัว
‎เป็นเรื่องพิเศษสำหรับสาวก ‎และไฮมีสามารถพูดอะไรกับสาวกก็ได้
‎และเขาควบคุมแทบทุกอย่าง ‎จากหลังฉากการบำบัด
‎เช่นเดียวกับทุกอย่างรอบตัวไฮมี โกเมซ
‎การชำระมาพร้อมพิธีรีตอง
‎คุณจะนั่งที่เก้าอี้ของคุณ ‎และเขาจะนั่งที่เก้าอี้ของเขา
‎ซึ่งเป็นเก้าอี้สั่งทำพิเศษ
‎มีแสงไฟสลัวๆ
‎ไฟเปิดอยู่ แต่สลัวมาก
‎ไฮมีจะเริ่มจากการทำให้ผ่อนคลาย
‎"จงเดินลงบันไดไปเรื่อยๆ"
‎"สิบ เก้า…" บลาๆๆ
‎เมื่อสาวกผ่อนคลายแล้ว
‎ไฮมีก็จะเริ่มซักไซ้
‎และอัดคำตอบเอาไว้
‎ไฮมีเจอจุดอ่อนทุกจุดของสาวก
‎ตั้งแต่ประสบการณ์ฝังใจในอดีต ‎ไปจนถึงความไม่มั่นใจที่มีอยู่ตอนนี้
‎ไม่ว่าจะมีเรื่องอะไรมากวนใจ ‎คุณจะเอาไปเล่าให้เขาฟังหมดเปลือก
‎ในขณะที่สาวกเปลือยใจ
‎ไฮมีก็รวบรวมข้อมูล
‎และเงินถึงครั้งละ 100 ดอลลาร์ต่อคน
‎แต่รางวัลที่แท้จริง ‎คือการได้ถือไพ่เหนือกว่าต่างหาก
‎ทุกคนกลัวที่จะเปิดใจให้กัน
‎เพราะคุณรู้ว่าคนนั้นจะเอาไปเล่าต่อให้ไฮมีฟัง
‎คุณรู้
‎ทุกคนขายกันเองเพื่อให้ไฮมียอมรับ
‎ดราม่าสุดๆ
‎แต่ก็เพื่อเป้าประสงค์ที่ยิ่งใหญ่กว่า
‎สาวกต้องถูกแบ่งแยกเพื่อให้สามารถปกครองได้
‎เมื่อทำตามบทเรียนนี้
‎สาวกของคุณคงโดดเดี่ยว ไร้ญาติขาดมิตร ‎และอยู่ใต้บงการคุณเรียบร้อยแล้ว
‎แต่ถ้าคุณไม่ระวังให้ดี
‎ระบบที่เยี่ยมที่สุดก็ยังพังได้
‎คุณจะเสริมความแกร่งให้ปฏิบัติการ ‎ครอบงำความคิดได้ยังไง ก่อนจะสายไป
‎(กลยุทธ์ ‎ถือครองข้อมูลแต่เพียงผู้เดียว)
‎เมื่อคุณเริ่มก้าวหน้าในเส้นทางเจ้าลัทธิ
‎บางเรื่องก็กลายเป็นเรื่องง่าย
‎เมื่อคุณไปถึงจุดที่ทำให้ความนึกคิดจิตใจของสาวก
‎เละตุ้มเป๊ะไปหมดแล้ว
‎ทีนี้พวกเขาก็พร้อมจะเชื่อ
‎ทุกเรื่องที่คุณอยากฝังใส่หัวพวกเขา
‎แต่การจะรักษาอำนาจไว้ให้ได้นั้น ‎คุณห้ามการ์ดตกเด็ดขาด
‎แค่คนคนเดียวก็เผยแพร่ความคิดได้แล้ว
‎พอคนเราคุยกัน ตอนนั้นแหละ ‎ความจริงถึงค่อยๆ เผยออกมา
‎เพื่อกำจัดปัญหานี้
‎ไฮมีบังคับให้ทุกเรื่องต้องผ่านเขาก่อน
‎ไฮมีเก่งเรื่องยุให้คนแตกกัน
‎และเลือกบอกบางเรื่องกับบางคนเท่านั้น
‎เขาซ่อนเรื่องซ่อนราวเก่ง
‎ไม่มีใครรู้ว่าเกิดอะไรขึ้นบ้างหลังฉาก
‎เขากั้นฉากสองชั้นเลย ‎เพื่อความเป็นส่วนตัวและความปลอดภัย
‎และไม่มีใครเคยถาม ‎เพราะเราไม่คิดว่าจะมีอะไรไม่ดีเกิดขึ้น
‎แต่แล้ววันหนึ่งในปี 2006
‎สาวกทุกคนได้รับอีเมลสุดช็อก
‎ส่งมาจากอดีตสาวกบุดดาฟิลด์ระดับสูง
‎ที่จู่ๆ ก็ออกจากลัทธิไป
‎ลิสต์นั้นสาปส่งข้อกล่าวหาต่อไฮมียาวเป็นหางว่าว
‎อ้างว่าเขาโกหกประวัติ
‎และการฝึกจิต
‎แถมยังกล่าวหาว่าเขาเลี่ยงภาษี
‎ใช้การชักจูงทางจิตวิทยาแบบสุดโต่ง
‎และล่วงละเมิดทางเพศมายาวนาน
‎คนในลัทธิคิดว่าเขางดเว้นจากกาม ‎เพราะเขาสร้างภาพให้ตัวเองเป็นแบบนั้น
‎ข้อกล่าวหาในอีเมล ‎สร้างความโกลาหลในบุดดาฟิลด์
‎ความลับต่างๆ ที่ปิดกันมาหลายปี ‎ก็เริ่มถูกเล่าสู่กันฟัง
‎ผมเคยมีเพศสัมพันธ์กับเขา
‎ตลอดยี่สิบกว่าปี เรื่องพวกนี้เกิดขึ้นโดยที่เราไม่รู้
‎ตอนที่ผมเอ่ยว่า ‎ผมไม่อยากมีเซ็กส์กับเขาอีกแล้ว
‎เขาตอบว่า "งั้นเธอก็ไม่ต้องอยู่ที่นี่แล้ว"
‎"เธอคงโตเกินไปแล้วล่ะ"
‎เหมือนถูกขู่ว่าจะขับออกจากลัทธิ
‎ผมไม่อยากทำ ‎ไม่งั้นผมจะใช้ชีวิตยังไง ไปอยู่ที่ไหน
‎นี่คือที่ของผม
‎อีกไม่นานคนอื่นก็จะออกมาเปิดเผยเช่นกัน
‎เขาวางแผนจะมีเซ็กส์กับผมล่วงหน้าเป็นปีๆ ‎เขามาบอกผมทีหลัง
‎ไม่ใช่ความสัมพันธ์ดีๆ แบบปกติ
‎แต่เป็นการที่เขาสำเร็จความใคร่ให้ตัวเอง ‎และผมต้องรับใช้
‎เขาให้ผมสัญญาว่าจะไม่บอกใคร
‎หลายวันหลังเหตุอีเมลสุดช็อก
‎ไฮมีเรียกสาวกมาพบ ‎และปฏิเสธทุกข้อกล่าวหา
‎แต่ทุกคนตาสว่างแล้ว
‎อิทธิพลของไฮมีเริ่มแตกเป็นเสี่ยงๆ
‎เมื่อเราตระหนักถึงความเลวร้าย
‎เราจึงพูดถึงสิ่งต่างๆ ที่ไม่เคยพูดถึงมาก่อนได้
‎ความอดทนฉันสุดแค่ตรงนั้น
‎มันคือการปั่นหัวทุกคนรอบตัวเขา
‎และฉันบอกว่า "ฉันพอแล้ว"
‎"พอแล้วจริงๆ"
‎หลังจากกว่ายี่สิบปี
‎ในการใช้คัมภีร์เล่มนี้ปั่นหัว ‎และเติมเต็มความปรารถนาของตน
‎กำแพงปิดกั้นข้อมูลข่าวสารของไฮมีก็พังทลายลง
‎ทำให้สาวกรู้ตัวว่าไฮมีหลอกพวกเขามาตลอด
‎ไม่มีใครไปถึงการรู้แจ้ง
‎ไม่มีใครได้อะไร นอกจากเขา
‎เรามีกันอยู่ประมาณ 120 คน
‎และภายในระยะเวลาหกเดือน
‎ทั้งกลุ่มก็ล่มสลาย
‎แต่ถ้าคุณกลัวว่าสาวกจะ ‎ไปเริ่มต้นชีวิตใหม่และลืมคุณ
‎ก็อย่าได้กลัวไป
‎เขาทิ้งรอยแผลไว้ในตัวคุณ
‎ฉันจะเชื่อตัวเองได้ยังไง ‎หลังจากเชื่อเขาไปแล้วหมดใจ
‎ปฏิบัติการครอบงำความคิด ‎พาคุณครองตำแหน่งเจ้าลัทธิได้ยาวๆ
‎แต่ถ้าความต้องการสูงสุดของคุณ ‎เป็นมากกว่าชัยชนะในการครอบงำความคิด
‎คุณก็ต้องขายฝันถึงสิ่งที่ยิ่งใหญ่ ‎กว่าปัญญาญาณอันศักดิ์สิทธิ์ของคุณ
‎และสำแดงว่าคุณสามารถทำได้จริง
‎ผมรู้จักคนที่เหมาะจะสอนเรื่องนี้
‎เราถูกฝังหัวให้ยอมรับความตายโดยดุษณี
‎แต่มีทางเลือกอื่นอยู่นะครับ
‎(คำบรรยายโดย สุธีมา เทียนเจริญ)